8. Anlægsbevilling til renovering og etablering af toiletter på skoleområdet (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til udmøntning af anlægsbevilling på 4,25 mio. kr. 
til renovering og etablering af toiletter på skolerne finansieret af det afsatte rådighedsbeløb i 2022 (A-209).
På [adresse] foreslås en tilbygning på ca. 30 m² indeholdende 10 elevtoiletter og et handicaptoilet. 
Tilbygningen placeres mellem to eksisterende fløje, hvor det vil være mest egnet i forhold til eksisterende 
undervisning og aktiviteter samt tilgængeligheden for skolens elever. Herudover foreslås der renoveret 35 
toiletter fordelt på 4 skoler.
VURDERING
I 2019 blev toiletforholdene på skolerne gennemgået. På den baggrund blev det vurderet, at der på flere 
skoler er et væsentligt behov for renovering af eksisterende toiletter, og at der på nogle skoler er for få 
toiletter i forhold til antallet af elever og medarbejdere. Vurderingen bygger på sundhedsstyrelsens 
anbefaling om antallet af toiletter pr. skolebarn. 
Det har stor betydning for elevernes trivsel, at toiletfaciliteterne er af en ordentlig standard og er 
tidssvarende. Det vurderes, at de foreslåede renoveringer og etablering af nye toiletter vil give et væsentligt 
løft til toiletstandarden på skolerne, som både øger trivslen og fremmer sunde hygiejnevaner hos eleverne. 
Samtidig vil rengøringskvaliteten blive bedre, da det er lettere at rengøre et nyrenoveret toilet end et nedslidt 
toilet.  
Det samlede projekt for renovering og tilbygning af toiletfaciliteter på [adresse] planlægges udbudt i 
foråret 2022 med byggestart juni 2022. Der forventes en byggeperiode på ca. fem måneder. Tilbygningen 
forventes at kunne realiseres for 3 mio. kr. I beløbet er der taget højde for prisstigningerne i byggesektoren. 
Der vil opleves gener fra byggearbejderne på [adresse]. Forstyrrelsen for undervisningen forventes 
dog i et mindre omfang, da tilbygningen opføres i sammenhæng med eksisterende gangarealer og ikke i 
tilknytning til undervisningslokaler. Derfor er der ikke afsat midler til genhusning i byggeperioden. 
Renoveringen af de eksisterende toiletter forventes ikke at medføre gener for elever og lærere på skolerne, 
da der er tale om mindre renoveringsopgaver.
ØKONOMI
Der søges en anlægsbevilling på 4,25 mio. kr. til renovering og etablering af toiletter på skoleområdet 
finansieret af det afsatte rådighedsbeløb i 2022
Ved budgetvedtagelsen fremgik følgende forslag til renovering af toiletter på skolerne i 2022: 
Skole
Renoveringsprojekt
Beløb
[adresse]
Seks elevtoiletter på mellemtrinnet
210.000 kr.
Sagsnr. EMN-2020-25754
DokID: 2537310
Ida Lauridsen
Byråd
22-02-2022 19:00
[adresse]
To personaletoiletter og 15 elevtoiletter
600.000 kr.
Skovvangsskolen
Fem personaletoiletter
175.000 kr.
Østervangsskolen
Syv elevtoiletter i stueplan
240.000 kr.
Diverse
25.000 kr.
I alt
1.250.000 kr.
Dertil kommer 3 mio. kr. til en ny tilbygning på [adresse] indeholdende 10 nye elevtoiletter og et 
handicaptoilet.
INDDRAGELSE
Ejendomscentret vil i samarbejde med de berørte skoleledere tilrettelægge renoveringsarbejderne. Så vidt 
det er muligt udføres renoveringsarbejderne i skolernes ferier, og et eventuelt behov for nedlukning af 
toiletter sker efter aftale. Det vil i givet fald være af kortere varighed. 
Tilrettelæggelsen af byggeprojektet på [adresse] vil ske i tæt samarbejde mellem [adresse], 
ekstern rådgiver og repræsentanter fra skolen. 
INDSTILLING
Direktøren for Teknik og Miljø indstiller til Byrådet:
1.
At Byrådet godkender en anlægsbevilling på 4,25 mio. kr. til fire renoveringsprojekter og en tilbygning 
på [adresse] indeholdende elevtoiletter finansieret af det afsatte rådighedsbeløb i 2022. 
BESLUTNING
Børne- og Skoleudvalget, 1. februar 2022:
Fraværende: Ingen
Indstilles godkendt med den tilføjelse, at økonomien i tilbygningen ved [adresse] revurderes.
Teknik- og Miljøudvalget, 2. februar 2022:
Fraværende: Ingen
Indstilles godkendt.
Økonomiudvalget, 8. februar 2022:
Fraværende: Ingen
 
Det indstilles godkendt, at der gives en anlægsbevilling på 1,25 mio. kr. til de fire forslåede 
renoveringsprojekter, mens den foreslåede tilbygning ved [adresse] genvurderes af forvaltningen og 
fremsendes til fornyet politisk behandling. 
Byrådet, 22. februar 2022:
Fraværende: Ulf Paulsen
Godkendt med den tilføjelse, at forvaltningen fremlægger forslag til eventuel yderligere renovering af 
toiletfaciliteterne på skolerne inden for den samlede budgetramme, når udgifterne til etableringen af 
toiletterne på [adresse] er afklaret. Samtidig præciseres det, at etableringen af toiletfaciliteterne på 
[adresse] genovervejes både, hvad angår pris og placering.   
Bilag
